laion/Wikipedia-Exotic huggingface dataset:
Athanasius Kircher

Athanasius Kircher (2. mai 1602 – 27. või 28. november 1680) oli saksa jesuiit ja õpetlane, kes avaldas umbes 40 tööd erinevates valdkondades, muu hulgas orientalistika, geoloogia ja meditsiin. Ta tegi varajase teadusliku töö Egiptuse hieroglüüfide alal. Ta pidas egiptuse keelt keeleks, milles Aadam ja Eeva suhtlesid ning hieroglüüfe okultistlikeks sümboliteks. Samuti uskus ta, et suudab lugeda ja tõlkida hieroglüüfe ja avaldas sel teemal neli teost. Kõik tema tõlked on osutunud siiski valedeks. Tema avastuseks peetakse siiski seose leidmist vana-egiptuse ja kopti keele vahel ning mõned kommentaatorid peavad teda egüptoloogia rajajaks. Ta oli ka üks esimesi, kes jälgis mikroobe mikroskoobiga, ning käis välja mõtte, et katku põhjustavad bakterid. Kircherit on peetud oma tööde kvaliteedi ja ulatuse tõttu viimaseks, kes püüdis kõike teada saada. Tänapäeva vaatenurgast oli tal vahel õigus, vahel mitte ja vahel võivad tunduda tema vaated ja teooriad naeruväärsed.
Dakota (laulja)

Dakota on Suurbritannia laulja, kes tegutseb Londonis. Esimeseks singliks oli 2015. aasta kaverlaul koos Jonas Bluega ''Fast Car''.
Raye

Rachel Agatha Keen (sündinud 24. oktoobril 1997), esinejanimega Raye (mõnikord kirjutatakse RAYE), on Suurbritannia laulja ja laulukirjutaja Londonist. Tema tuntuimad lood on 2016. aasta koostöölaul "By Your Side" (koos Jonas Bluega) ja laul "You Don't Know Me" (koos Jax Jonesiga). Jonesiga tehtud laul jõudis UK singlimüügi edetabelis 3. kohale. Ta kandideeris BBC Music Sound of... 2017 auhinnale, kuid jäi seal kolmandale kohale. Keen sündis 24. oktoobril 1997 Tootingis Londonis Ghana-Šveitsi juurtega ema ja britist isa peres.Croydonis õppis ta Woodcote'i keskkoolis. Seejärel õppis ta kaks aastat BRIT Schoolis, kuid kool jäi lõpetamata, kuna sealt visati ta välja. 11. detsembril 2014 avaldas Raye debüüt-EP "Welcome to the Winter". 7. veebruaril 2015 avaldas ta debüütsingli "Flowers". 28. aprillil 2015 avaldas ta singli "Alien". 11. augustil 2016 avaldas Raye oma EP "Second". "I, U, Us" avaldati EP avasinglina 14. oktoobril 2016. Ta tegi koostööd Jonas Bluega laulus "By Your Side". Singel avaldati 28. oktoobril 2016 ja see jõudis Suurbritannia singliedetabelis 15. kohale. Teine koostöölugu oli sama aasta 9. detsembril avaldatud laul "You Don't Know Me" koos Jax Jonesiga, mis jõudis Suurbritannia singliedetabelis 3. kohale. 9. veebruaril 2017 Raye andis oma esimese suurema kontserdi XOYO ööklubis Shoreditchis Londonis. Raye ja Starrah esinesid Charli XCX mikside albumil "Number 1 Angel" laulus "Dreamer", mis avaldati 10. märtsil 2017. Years & Years – Communion Tour (2015) Jess Glynne – Take Me Home Tour (2016) MØ – Straight On till Morning Tour (2017)
Üks kahendik

Üks kahendik ( 1⁄2) on taandumatu murdarv, mis saadakse 1 (lugeja) jagamisel 2-ga (nimetaja). Eesti paigutusega arvutiklaviatuuril asub Unicode'i märk ½ tavaliselt parempoolses alumises osas ning ½ sisestamiseks tuleb vajutada klahve Ctrl ja Alt (või klahvi Alt Gr) all hoides klahvile märgiga  ½  (sama tulemuse annab ka parempoolselt numbriklahvistikult "0189" tippimine, samal ajal klahvi Alt all hoides).
Paderborn

Paderborn on linn Saksamaa lääneosas Nordrhein-Westfaleni liidumaal, Paderborni kreisi keskus. Asub Paderi jõe äänes. 799. aastal toimus Paderbornis Riigipäev. Seal kohtusid Karl Suur ja paavst Leo III ning pidasid nõu Karl Suure keisriks kroonimise üle, kuid kokkuleppele ei jõutud. Teise maailmasõja ajal hävis Briti ja USA õhujõudude pommirünnakute tagajärjel 85% Paderborni kesklinnast. Suurimad pommirünnakud olid 1945. aasta 17. jaanuaril, 22. märtsil ja 27. märtsil. Külma sõja ajal paiknes linnas Briti garnison. Paderbornil on kuus sõpruslinna. Bolton, Suurbritannia, alates 1975 Belleville, Illinois, Ameerika Ühendriigid, alates 1990 Pamplona, Hispaania, alates 1992 Przemyśl, Poola, alates 1993 Debrecen, Ungari, alates 1994 Qingdao, Hiina, alates 2003 Register of German municipalities (2022), vaadatud 7.10.2023. "Paderborn in Bombenkrieg". Originaali arhiivikoopia seisuga 5. märts 2016. Vaadatud 13. juulil 2015. Paderborni koduleht
Mähisjoon

Mähisjoon (inglise keeles envelope) on akustikas heli võnkekõvera tippe läbiv kõverjoon. Mähisjoont võib mõista ka võnkumise amplituudi üldistusena. Mähisjoon võib olla aja, ruumi, nurga või mõne muu muutuja funktsioon.
Bathi Ülikool

Bathi Ülikool on ülikool Bathi linnas Inglismaal. Ülikool loeb oma algust õppeasutusena aastast 1595, ülikooli staatuse sai 1966. aastal. Ülikoolil on neli teaduskonda: Faculty of Engineering & Design (inseneriteadused ja arhitektuur) Faculty of Humanities & Social Sciences (humanitaaria ja sotsiaalteadused) Faculty of Management (ärijuhtimine) Faculty of Science (täppis- ja loodusteadused) Koduleht
Formant

Formant (inglise keeles formant) on akustikas osaheli, mis on resonantsi tõttu võimendunud (James Jeans, 1938). Kõneuurija Gunnar Fant (1960) defineerib formanti helispektri spektraalse piigina (peak). Akustikas kasutatakse üldiselt sarnaseid definitsioone: Ameerika akustikaühing määratleb formanti liitheli sageduspiirkonnana, milles paikneb helispektri absoluutne või relatiivne maksimum. Kõne uurimises ja foneetikas tähendab formant vahel inimese vokaaltrakti ka akustilist resonantsi (acoustic resonance). Foneetikas mõistetakse formandi all enamasti siiski resonantsi või spektraalset maksimumi, mille resonants tekitab. Formante vaadeldakse spektrogrammil enamasti heli sagedusspektri amplituudipiikidena. Formantide mõõtmiseks kasutatakse spektrograafi. Jeans, J.H. (1938) Science & Music, reprinted by Dover, 1968. Fant, G. (1960). Acoustic Theory of Speech Production. Mouton & Co, The Hague, Netherlands. Standards Secretariat, Acoustical Society of America, (1994). ANSI S1.1-1994 (R2004) American National Standard Acoustical Terminology, (12.41) Acoustical Society of America, Melville, NY. Titze, I.R. (1994). Principles of Voice Production, Prentice Hall, ISBN 978-0-13-717893-3.
Meie Elu pilke-nalja lisa

"Meie Elu" pilke-nalja lisa, oli huumorileht, mis ilmus 1909. aastal Narvas ajakirja Meie Elu lisana. Väljaandja oli Jaan Offril, vastutav toimetaja G. Bach. Ajalehte trükiti Narvas "G. Pihlakas" trükikojas. "ERB "Meie Elu" pilke-nalja lisa". Originaali arhiivikoopia seisuga 21. august 2017. Vaadatud 20. augustil 2017.
Herford

Herford on linn Saksamaa lääneosas Nordrhein-Westfaleni liidumaal, Herfordi kreisi keskus. See asub Werre jõe ääres, madalikul Wieheni mägede ja Teutoburgi metsa vahel. Register of German municipalities (2022), vaadatud 7.10.2023. Herfordi koduleht
Värsijalg

Värsijalg (ladina keeles pes, kreeka keeles ποῦς) on värsis korduv rütmiühik. Värsijalg koosneb tavaliselt kahest kuni neljast rõhulisest või rõhutust silbist. Värsijalga võiks võrrelda muusikas rütmifiguuriga. Sarnaselt marsi- või tantsurütmiga peab värsijalg sisaldama nii arsist (kohta, kus jalg tõuseb) kui ka teesist (kohta, kus jalg läheb maha). Värsijalgade teooria pärineb Vana-Kreekast. Kreeklased eristasid värsijalgade kolme põhitüüpi: jambilised: arsise ja teesise suhe on 1:2 daktülilised: arsise ja teesise suhe on 2:2 paiaanilised: arsise ja teesise suhe on 3:2 Värsid liigitati vastavalt neis sisalduvate värsijalgade arvule, näiteks pentameeter. Leidus ka värsse, mis ei sisaldanud ühtegi värsijalga, näiteks 11-silbiline värss (hendekasüllabus). Teatud värsimõõtudes, näiteks kreeka jambilises trimeetris, on kaks värsijalga ühendatud suuremaks üksuseks, mida nimetatakse metroniks (metron) ehk dipoodiks (kaks ühesugust värsijalga). Värsijalg on puhtalt värsimõõduühik, millel pole mingit pistmist seda moodustavate sõnade või fraaside kui tähenduse ja süntaksi üksustega, mistõttu värsijalgade omavaheline koostoime on seotud puhtalt luuletaja oskuste ja kunstnikunägemusega. Klassikalised värsijalad on rühmitatavad ühest küljest silpide arvu järgi: disüllaabilised ehk kahesilbilised (disüllabus), trisüllaabilised ehk kolmesilbilised (trisüllabus) ja tetrasüllaabilised ehk neljasilbilised (tetrasüllabus) ja teisest küljest klassikalistes keeltes vokaalide pikkustest või muudes keeltes rõhulistest silpidest tulenevate mustrite põhjal. Silpide tähistus: = rõhuline/pikk silp, = rõhuta/lühike silp Disüllaabilised ehk kahesilbilised värsijalad: Trisüllaabilised ehk kolmesilbilised värsijalad: Tetrasüllaabilised ehk neljasilbilised värsijalad: Pearson, Lionel (1990) Aristoxenes: Elementa Rhythmica (Oxford), p. 29. Pearson, Lionel (1990) Aristoxenes: Elementa Rhythmica (Oxford), pp. 25, 27. Comprehensive list of feet and colas up to 12 syllables long Prosody Tutorial by H.T. Kirby-Smith
Sütterlini kiri

Sütterlini kiri (saksa keeles Sütterlinschrift), ka lihtsalt Sütterlin on Ludwig Sütterlini kujundatud ajalooliselt viimane gooti kirjutuskiri. 1911. aastal tellis Preisimaa teaduse-, kunsti- ja haridusministeerium Ludwig Sütterlinilt uue terassulega kirjutatava gooti kirja, mis asendaks senised kursiivkirjad. Samaaegselt gooti sütterlini kirjaga kujundas Sütterlin ka ladina kirjutuskirja. Sütterlini kiri võeti 1915. aastal kasutusele Preisimaa ja hiljem ka teistes Saksamaa koolides. Aastail 1935–1941 oli sütterlini kiri ainus Saksamaa koolides õpetatav kirjutuskiri (deutsche Volksschrift). Martin Bormanni ringkirjaga keelati 1941. aastal gooti kirja ametlik kasutamine ning asendati sütterlini kiri antiikval põhineva saksa normaalkirjaga. A a B b C c D d E e F f G g H h I i J j K k L l M m N n O o P p Q q R r S ſ s ß T t U u V v W w X x Y y Z z Ä ä Ö ö Ü ü https://serverisirvija.wordpress.com/2016/07/29/eeslikorvuline-bowie/
Walther von Goethe

Walther Wolfgang von Goethe (9. aprill 1818 Weimar – 15. aprill 1885 Leipzig) oli saksa helilooja. Ta oli Johann Wolfgang von Goethe pojapoeg ja viimane elusolev järglane, vabahärra.
MTÜ Perekondade Kaitseks

MTÜ Perekondade Kaitseks on 2016. aastal Järvamaal asutatud Eesti mittetulundusühing. Mittetulundusühingu juhatuse esimees on Reimo Sillamaa. Põhikirja järgi on mittetulundusühingu eesmärk "seista perekondade ja laste moraaliseadust, inimväärikust ja -õigusi austava traditsioonilise ühiskonnakorralduse ja kultuuripärandi kaitsmise eest kõigis ühiskonnaelu valdkondades".[viide?] PEREKONDADE KAITSEKS MTÜ, Inforegister, vaadatud 21.04.2018 Mittetulundusühingu koduleht
Nikolai Viralu

Nikolai Viralu VR I/3 (kuni 1936 Nikolai Vildenau; 4. detsember 1887 Jõhvi – 6. juuni 1938 Narva) oli Eesti sõjaväelane (kapten), diplomaat, advokaat ja ajakirjanik. Ta õppis Jõhvi ministeeriumikoolis, lõpetas 1908. aastal Tallinna Aleksandri Gümnaasiumi ning õppis aastatel 1908–1915 ja 1925–1926 Tartu Ülikooli õigusteaduskonnas. Töötas aastatel 1911–1912 koduõpetajana Šveitsis ja Itaalias. Esimese maailmasõjas teenis ta jalaväes, lõpetas Moskva Aleksei sõjakooli. Oli 1917. aastast Peeter Suure Merekindluse komandandi adjutant. Tegeles eesti sõjaväelaste organiseerimisega, sealhulgas ka Petrogradis. Saksa okupatsiooni ajal oli vangistatud. Oli sõjaministri vanemadjutant (ülemleitnandi aukraadis). Alates 1920. aastast oli ta Eesti–Nõukogude Vene segakomisjoni Eesti delegatsiooni liige, aastatel 1921–1922 Eesti saatkonna Moskvas 3. sekretär. Vahistati 1922 GPU poolt, vabastati 1923 ja tuli tagasi Eestisse. Degradeeriti 1923. aastal reameheks, auaste taastati 1929. aastal kapteniks. Tegutses 1923–1926 ajakirjanikuna. Aastatel 1926–1933 oli ta vandeadvokaadi abi Jõhvis, 1930–1936 ajalehe Alutaguse Elu toimetaja Jõhvis ja 1936–1938 ajalehe Põhja Kodu toimetaja Narvas. 1935 – "Jõhvi kihelkonna mälestussambad". Toimetaja ja koostaja Nikolai Vildenau. Vabadussõjas Langenute Mälestamise Jõhvi Kihelkonna Komitee 1919 – Prantsuse hõbeaumärk "Medaille d'honneur" mõõkadega 1920 – Soome Valge Roosi Rüütliordu medal 1920 – Rootsi Mõõgaordeni I järk 1921 – Vabadusristi I liigi 3. järk Tema isa oli Jõhvi tuletõrje- ja omavalitsustegelane Juhan Vildenau. Nikolai Viralu suri 6. juunil 1938 Narvas kopsupõletikku ja maeti 8. juunil 1938 Jõhvi kalmistule. F. Tuglas, Valik kirju. Käsikiri Underi ja Tuglase Kirjanduskeskuse muuseumiosakonnas. "N. Wildenau tõsteti kapteni aukraadi.". Kaja nr 116, 18. mai 1929. Lk 12 "N. Viralu maeti Jõhvis.". Uus Eesti, 9. juuni 1938. Lk 6 "Viralu, Nikolai". // Eesti välisteenistuse biograafiline leksikon 1918–1991. Tallinn 2006. Lk 128 Album Academicum Universitatis Tartuensis 1918-1944 Nikolai Viralu Eesti ohvitseride andmekogus
Konvoluut

Konvoluut on köide, mis on saadud, kui ühiste kaante vahele on köidetud mitu erinevat raamatut, ajakirja, ajalehte, ürikut, maali või käsikirja. Võõrsõnade leksikon - konvoluut
Nu Virgos

VIA Gra (ukraina keeles ВІА Гра) on Ukraina tüdrukute popansambel, mis asutati 2000. aastal Kiievis. Väljaspool Venemaad ja Ukrainat on grupp tuntud kui "Nu Virgos". Vera Brežneva Anna Sedokova  Nu Virgos – pildid, videod ja helifailid Wikimedia Commonsis
Windowsi klahv

Windowsi klahv ehk Windowsi logo klahv (⊞ Win, ⊞) on 1994. aastal Microsofti evitatud Windowsi logoga klahv. Samal ajal võeti kasutusele ka menüüklahv (≣ Menu). Klahvid asuvad tavaliselt klaviatuuri alumise rea vasak- ja parempoolses osas. Klahvi puudumisel täidab Windowsis sama otstarvet klaviatuuril Ctr ja Esc klahvile vajutamine. ⊞ Win klahvile vajutamine kutsub tavaliselt esile Start menüü. Klahvi abil saab sooritada ka mitmesuguseid muid toiminguid, sõltuvalt kasutaja arvuti operatsioonisüsteemist, tarkvarast ja seadistustest. Menüüklahv Fisher, Lawrence M. (6. september 1994). "Microsoft Is Bringing Out Its First Computer Keyboard". The New York Times.  Windowsi klahv – pildid, videod ja helifailid Wikimedia Commonsis Windows shortcuts, loend Microsofti lehel Overriding or Disabling Default WinKey Keyboard Shortcuts
Olga Schoberová

Olga Schoberová (tuntud ka kui Olinka Bérová; sündinud 15. märtsil 1943 Prahas) on Tšehhi ja Ameerika Ühendriikide filminäitleja. Aastail 1967–1969 oli ta abielus USA näitleja Brad Harrisega, kellega tal on tütar Sabrina. Aastail 1972–1992 oli ta abielus John Calleyga. Lemonade Joe (e.k. "Limonaadi Joe"; 1964) Secret of the Chinese Carnation (1964) Massacre at Marble City (1964) Black Eagle of Santa Fe (1965) Who Wants to Kill Jessie? (1966) Kommissar X – Drei grüne Hunde (1967) The Vengeance of She (1968) Lucrezia (film) (1968) Poppea's Hot Nights (1969) Formula 1 - Nell'Inferno del Grand Prix (1970) Olga Schoberová andmekogus IMDb (inglise) Näitleja biograafia veebilehelt "Glamour Girls of the Silver Screen" (inglise keeles)
Lõbu ja teadus

Lõbu ja teadus oli huumoriajakiri, mis ilmus aastatel 1908–1909 Tartus ajalehe Isamaa lisana. Ajakiri ilmus sagedusega üks kord nädalas. Ajakirja vastutav toimetaja oli Aleksander Kärk. Ajakirja trükiti Tartus Ludwig Heinrich Schnakenburgi trükikojas. ESTER - Lõbu ja teadus
Ithiel de Sola Pool

Ithiel de Sola Pool (26. oktoober 1917 New York – 11. märts 1984) oli ameerika teadlane, mõtleja ja autor. The Social Impact of the Telephone Technologies of Freedom (1983) Technology without Boundaries Politics in a Wired Nation The Small World Forecasting the Telephone: A Retrospective Technology Assessment of the Telephone Pool, Ithiel de Sola (2011). Humane Politics and Methods of Inquiry. Transaction. Lk 5. "Judith Graham Pool | Jewish Women's Archive". Jwa.org (inglise). Vaadatud 21.04.2017. Profiles. Ithiel de Sola Pool. MIT, 16. august 1997
Žanna Roždestvenskaja

Žanna Germanovna Roždestvenskaja (vene keeles Жанна Германовна Рождественская; sündinud 23. novembril 1950 Rtištševos Saratovi oblastis) on vene estraadilaulja ja laulupedagoog, kes sai tuntuks nõukogude filmišlaagrite esitajana, Venemaa Föderatsiooni teeneline kunstnik. Ta on unikaalse häälega. Tema hääle diapasoon on neli oktavit. Ta lõpetas Rtištševo muusikakooli ning 1970. aastal Saratovi muusikakooli muusikateooria ja kompositsiooni erialal. Saratovi miniatuuriteatri kunstiline juht Lev Gorelik kutsus teda esinema muusikalis. Järgnevatel aastatel täiendas ta end laulu alal. Koos teatri muusikutega organiseeris ta folkansambli Saratovi Lõõtspillid, mille koosseisus tuli ta 1975. aastal üleliidulise estraadilaulu konkursil auhinnalisele kohale. 1976. aastast töötab ta Moskvas. 1976. aastal sai ta esimese preemia Sotšis toimunud rahvusvahelisel poliitilise laulu konkursil Punane Nelk. Ta esitas seal aaria Aleksei Rõbnikovi rokkooperist "Joaquín Murrieta täht ja surm" ("Звезда и смерть Хоакина Мурьеты"). 1978. aastal võttis ta osa ooperi plaadistamisest (esitas Tähe ja Tereza partiid). Järgmisel aastal osales ta Rõbnikovi teise kuulsa rokkooperi – "Junona ja Avoss" – plaadistamisel. Seejuures esitas ta õnnistatud neitsi Maarja aaria, milles suutis laulda kolmanda oktavi ülemise mi-bemollini, mis hilisemates esitustes jäigi ületamatuks, seetõttu järgmistel etendustel kasutati just seda fonogrammi. Aastatel 1977–1982 tegi ta koostööd Mosfilmiga, esitades filmilaule. 1990. aastatel jäi ta tööta. Aleksei Rõbnikovi kaasabil sai ta 1990. aastate lõpul lauluõpetajana tööd Moskva klouniteatris. 2002. aastal võttis ta osa rokkooperi "Junona ja Avoss" uue versiooni salvestusest ja 2008. aastal rokkooperi "Joaquín Murrieta täht ja surm" uue versiooni loomisest. Tema vastutada oli vokaalpartiide esitus. Moskva klouniteatris (hilisem Tereza Durova Serpuhhovka theatrum) töötas ta palju aastaid. Praegu töötab ta lauluõpetajana Aleksei Rõbnikovi teatris. 1977 – poliitilise laulu festivali Punane Nelk esimene preemia 2011 – Venemaa Föderatsiooni teeneline kunstnik Tema tütar Olga Roždestvenskaja (sündinud 1969) sai üleliiduliselt tuntuks lastelaulude esitajana Жанна Рождественская - Песни из кинофильмов. bdn-steiner.ru Постановочная группа. teatrium.ru Жанна Рождественская. rybnikovtheater.ru Жанна и Ольга Рождественские - Истории в деталях. YouTube, 4. aprill 2013 Fragment õnnistatud neitsi Maarja aariast rokkooperis "Junona ja Avoss". YouTube
Manturovo rajoon (Kostroma oblast)

Manturovo rajoon (vene keeles Мантуровский район) on 2. järgu haldusüksus (munitsipaalrajoon) Venemaal Kostroma oblastis, asudes oblasti lõunaosas. Rajooni keskus on Manturovo linn (ei kuulu rajooni koosseisu). Rajoon piirneb põhjas Meža rajooniga, idas Šarja rajooniga, kagus Ivanovo oblastiga, lõunas Makarjevi rajooniga, läänes Neja rajooniga ja loodes Kologrivi rajooniga. Rajooni pindala on 2667 km². Elanike arv oli 2012. aastal 4738, 2008. aastal 5380 ja 2002. aastal 6796. Manturovo rajoonis on 141 asulat, mis kuuluvad viie külaasunduse koosseisu. Rajooni tähtsamad jõed on Unža, Kondoba, Kuss ja Meža. Q126687602
Soome Rahvusarhiiv

Soome Rahvusarhiiv (soome keeles Kansallisarkisto, rootsi keeles Riksarkivet i Finlandvarem; varasema nimega Soome Riigiarhiiv (soome keeles Valtionarkisto)) on Soome Haridus- ja Kultuuriministeeriumi haldusalas olev mäluasutus (rahvusarhiiv). Rahvusarhiiv asub Helsingis aadressil Rauhankatu 17. Rahvusarhiivi direktor on Jussi Pekka Nuorteva. Rahvusarhiivi häälekandja on ajakiri Akti, mis ilmub kolm korda aastas. Rahvusarhiivi eelkäija oli 1816 asutatud Senati Arhiiv. Arhiivi toodi esimesed fondid Stockholmist, kus asusid Soomet puudutavad dokumendid. Arhiiv avati külastajatele 1859. 1869 sai arhiivi nimeks Riigiarhiiv. Aastast 1994 kannab arhiiv nime Soome Rahvusarhiiv. Arhiivi koduleht
Kostroma rajoon

Kostroma rajoon (vene keeles Костромской район) on 2. järgu haldusüksus (munitsipaalrajoon) Venemaal Kostroma oblastis, asudes oblasti lääneosas. Rajooni keskus on Kostroma linn (ei kuulu rajooni koosseisu). Rajoon piirneb põhjas Bui rajooniga, kirdes Bui rajooniga, idas Sudislavli rajooniga, kagus Krasnoselski rajooniga, lõunas Nerehta rajooniga ja läänes Jaroslavli oblastiga. Rajooni pindala on 2040 km². Elanike arv oli 2012. aastal 45 255, 2008. aastal 45 258 ja 2002. aastal 43 904. Kostroma rajoonis on 279 asulat, mis kuuluvad kolmeteistkümne külaasunduse koosseisu. Rajooni tähtsamad jõed on Kostroma ja Volga. Q126687602
Manturovo rajoon

Manturovo rajoon on mitme rajooni nimi: Manturovo rajoon (Kostroma oblast), rajoon Kostroma oblastis Manturovo rajoon (Kurski oblast), rajoon Kurski oblastis
Eugen Sild

Eugen Johannes Sild (23. aprill 1897 – 21. jaanuar 1958) oli eesti arst. Ta lõpetas aastal 1916 Tartu Aleksandri gümnaasiumi. Aastatel 1916–1918 ja 1920–1924 õppis ta Tartu Ülikooli arstiteaduskonnas. Aastatel 1918–1920 võttis ta osa Vabadussõjast. Rakvere linnaarst Pekka Erelt (20. juuli 2017). "Roim minevikust: aadlipreili hirmus surm Aegviidu metsas". Eesti Ekspress. AS Ekspress Meedia. Originaali arhiivikoopia seisuga 20. juuli 2017. Album Academicum Universitatis Tartuensis 1918-1944
799

799. aasta Sajandid: 7. sajand - 8. sajand - 9. sajand Aastakümned: 740. aastad 750. aastad 760. aastad 770. aastad 780. aastad - 790. aastad - 800. aastad 810. aastad 820. aastad 830. aastad 840. aastad Aastad: 794 795 796 797 798 - 799 - 800 801 802 803 804 Paavst Leo III-le tehti ebaõnnestunud atentaat. Ta põgenes Karl Suure juurde Paderborni. ... ...
Venemaa Föderatsiooni teeneline kunstnik

Venemaa Föderatsiooni teeneline kunstnik (vene keeles Заслуженный артист Российской Федерации) on riiklik aunimetus Venemaa Föderatsioonis kunsti valdkonnas. Venemaa teenelise kunstniku aunimetust antakse Venemaa näitlejatele, artistidele, ballettmeistritele, dirigentidele, heliloojatele, lavastajatele, koormeistritele ja interpreetidele kõrge kunstimeisterlikkusega loodud loometöö eest. Aunimetusega kaasneb rinnamärk. Reeglina ei anta Venemaa teenelise kunstniku aunimetust isikutele enne 20 aasta (balletisolistide puhul 10 aasta) möödumist nende loomingulise tegevuse algusest. Reeglit ei kehtinud veel kui aunimetus anti 1994. aastal 23-aastasele balletiartististile Nikolai Tsiskaridzele. Nõukogude Liidus anti välja Vene NFSV teenelise kunstniku aunimetust. 1992 – Igor Starõgin, näitleja 1993 – Stepanida Borissova, näitleja ja laulja 1994 – Vladimir Zemljanikin, näitleja 1994 – Natalja Akimova, Eestis sündinud vene näitleja 1995 – Aina Vissitajeva, tsirkuseartist (köielkõndija) 1995 – Aleksandr Zaporožets, näitleja ja teatripedagoog 1995 – Natalja Deržavina, nukunäitleja 1996 – Jevgeni Sedov, tsirkuseartist (õhuakrobaat) 1996 – Vladimir Starikov, tsirkuseartist (kloun) 1998 – Juri Birjukov, tsirkuseartist (žonglöör ja dresseerija) 2001 – Marfa Kolessova-Rastorgujeva, estraadilaulja ja tsirkusetegelane 2001 – Sergei Rastorgujev, tsirkuseartist ja tsirkusetegelane 2001 – Vladimir Politov, muusik (laulja) 2002 – Sergei Štšukin, illusionist 2003 – Artur Bagdassarov, tsirkuseartist (dresseerija) 2003 – Karina Bagdassarov, tsirkuseartist (dresseerija) 2009 – Vladislav Galkin, näitleja 2009 – Biser Kirov, bulgaaria laulja, Bulgaaria rahvakunstnik 2010 – Dmitri Kogan, viiuldaja 2011 – Ljubov Birjukova, nukunäitleja 2011 – Žanna Roždestvenskaja, estraadilaulja ja laulupedagoog 2012 – Natalija Bogomolova, vene multifilmide kunstnik, animaator ja lavastaja 2012 – Jelena Vorobei, estraadinäitleja, humorist ja parodist 2013 – Kristina Orbakaite, laulja ja näitleja 2015 – Julija Peresild, näitleja 2017 – Anna Bolšova, näitleja Aunimetuse on saanud ka ooperilaulja Ljubov Kazarnovskaja. Положение о почетном звании "Народный артист Российской Федерации". rg.ru Любовь Казарновская: "Добиваться звания "Народная артистка" не стану". focusgoroda.ru
Nerehta rajoon

Nerehta rajoon (vene keeles Нерехтский район) on 2. järgu haldusüksus (munitsipaalrajoon) Venemaal Kostroma oblastis, asudes oblasti loodeosas. Rajooni keskus on Nerehta linn. Rajoon piirneb põhjas Kostroma rajooniga, idas Krasnoselski rajooniga, lõunas Ivanovo rajooniga ja läänes Jaroslavli oblastiga. Rajooni pindala on 1140 km². Elanike arv oli 2012. aastal 33 907, 2008. aastal 13 860 ja 2002. aastal 13 447. Nerehta rajoonis on 161 asulat, mis kuuluvad ühe linna (Nerehta) ja nelja külaasunduse koosseisu. Rajooni tähtsamad jõed on Nerehta ja Solonitsa. Q126687602